Um liðna helgi stóð endurmenntunardeild Landbúnaðarháskóla Íslands fyrir tveimur námskeiðum í hestamiðstöðinni að Mið-Fossum . Námskeið var með járningameistaranum Sigurði Oddi Ragnarssyni um járningar og hófhirðu og hinsvegar var námskeið um leiðréttingu reiðhests með tamningameistaranum Reyni Aðalsteinssyni . Síðara námskeiðið spannar þrjár helgar . Alls tóku 23 manns þátt í námskeiðunum og höfðu gaman af . “ Hestatengdu námskeiðin eru mjög vinsæl og er fullbókað á nær öll námskeiðin á vorönn . Framundan er að halda námskeiðin ; frumtamningar , vinna við hendi og uppbygging keppnis - og sýningahrossa . Auk þess er boðið uppá námskeið er kallast “ Komdu á bak ” og er almennt námskeið um frítímareiðmennsku og ferðalög , ” sagði Ásdís Helga Bjarnadóttir hjá endurmenntunardeild LbhÍ í samtali við Skessuhorn . Allar nánari upplýsingar um námskeið LbhÍ má finna á heimasíðu skólans undir “ Endurmenntun ” í hægri stiku . Á myndinni er Sigurður Oddur Ragnarsson að kenna járningar og hófhirðu .